
ZÁZNAM

zo 158. 
rokovania vlády Slovenskej republiky

22. apríla 2015
Rokovanie vlády viedol predseda vlády.
Vláda na návrh podpredsedu vlády a ministra zahraničných vecí a európskych záležitostí, podpredsedu vlády a ministra vnútra a štátneho tajomníka Ministerstva obrany SR M. Koterca dodatočne zaradila do programu rokovania materiály uvedené v bodoch 13. až 15. tohto záznamu.

Jednotlivé body programu vláda prerokovala s týmito závermi:
 1.
Návrh skupiny poslancov Národnej rady Slovenskej republiky Otta Brixiho, Antona Martvoňa, Dušana Čaploviča a Dušana Galisa na vydanie zákona o príspevku športového reprezentanta a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 1410) (č. m.: 12197/2015)

Predložil: minister školstva, vedy, výskumu a športu

Vláda po prerokovaní materiálu prijala uznesenie č. 197.
 2. 
Návrh na zrušenie a zmenu niektorých úloh z uznesení vlády Slovenskej republiky (č. m.: 14862/2015)

Predložil: podpredseda vlády a minister financií 

Vláda po prerokovaní materiálu prijala uznesenie č. 198.
 3.
Návrh účasti oficiálnej delegácie vedenej predsedom vlády Slovenskej republiky Robertom Ficom na 3. spoločnom zasadnutí vlád Slovenskej republiky a Českej republiky (Valtice, 12. mája 2015) (č. m.: 15219/2015)

Predložil: podpredseda vlády a minister zahraničných vecí a európskych záležitostí

Vláda po prerokovaní materiálu prijala uznesenie č. 199.
 4.
Návrh na zrušenie úloh D.1. a D.2. z uznesenia vlády Slovenskej republiky č. 817 z 19. decembra 2011 (č. m.: 15325/2015)

Predložil: podpredseda vlády a minister zahraničných vecí a európskych záležitostí

Vláda po prerokovaní materiálu prijala uznesenie č. 200.
 5.
Návrh Memoranda o porozumení medzi vládou Slovenskej republiky a vládou Spojených arabských emirátov o založení Spoločného hospodárskeho výboru (č. m.: 15566/2015)

Predložil: minister hospodárstva 

Vláda po prerokovaní materiálu prijala uznesenie č. 201.
 6.
Návrh účasti delegácie Slovenskej republiky na 104. zasadnutí Generálnej konferencie Medzinárodnej organizácie práce od 1. júna do 13. júna 2015 v Ženeve (č. m.: 15190/2015)

Predložil: minister práce, sociálnych vecí a rodiny 

Vláda po prerokovaní materiálu prijala uznesenie č. 202.
 7.
Správa o výsledkoch kontrol a auditov v oblasti verejného obstarávania za obdobie 1. 7. 2014 - 31. 12. 2014 (č. m.: 15101/2015)

Predložila: predsedníčka Úradu pre verejné obstarávanie

Vláda vzala na vedomie predložený materiál.
 8.
Návrh Výboru Národnej rady SR pre pôdohospodárstvo a životné prostredie na vydanie zákona, ktorým sa dopĺňa zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov (tlač 1400) (č. m.: 12196/2015)


Predložil: minister obrany 

Vláda po prerokovaní materiálu prijala uznesenie č. 203.
 9.
Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov (tlač 1401) (č. m.: 12194/2015)


Predložil: minister pôdohospodárstva a rozvoja vidieka 

Vláda po prerokovaní materiálu prijala uznesenie č. 204.
10.
Návrh východísk rozpočtu verejnej správy na roky 2016 až 2018 (č. m.: 15412/2015)


Predložil: podpredseda vlády a minister financií 

Vláda prerušila rokovanie o predloženom materiáli.
11.
Dodatok č. 4 k plánu zahraničných stykov členov vlády, štátnych tajomníkov a predsedov ostatných ústredných orgánov štátnej správy SR na apríl 2015 (č. m.: 15735/2015)


Predložil: podpredseda vlády a minister zahraničných vecí a európskych záležitostí

Vláda po prerokovaní materiálu prijala uznesenie č. 205.
12.
Návrh kandidátov na sudcu Európskeho súdu pre ľudské práva za Slovenskú republiku (č. m.: 15223/2015)

Predložila: predsedníčka Súdnej rady SR
Vláda po prerokovaní materiálu prijala uznesenie č. 206.
13.
Návrh účasti oficiálnej delegácie Slovenskej republiky vedenej predsedom vlády SR Robertom Ficom na mimoriadnom zasadnutí Európskej rady 23. apríla 2015 v Bruseli (č. m.: 16140/2015)
Predložil: podpredseda vlády a minister zahraničných vecí a európskych záležitostí 

Vláda po prerokovaní materiálu prijala uznesenie č. 207.
14.
Vzdanie sa funkcie predsedníčky Úradu na ochranu osobných údajov Slovenskej republiky a návrh na voľbu predsedníčky Úradu na ochranu osobných údajov Slovenskej republiky (č. m.: 16061/2015)
Predložil: podpredseda vlády a minister vnútra
Vláda po prerokovaní materiálu prijala uznesenie č. 208.
15.
Návrh na aktualizáciu súhlasu vlády Slovenskej republiky s prítomnosťou zahraničných ozbrojených síl na území Slovenskej republiky a s vyslaním ozbrojených síl Slovenskej republiky mimo územia Slovenskej republiky na účel vojenských cvičení v 1. polroku 2015 (č. m.: 16002/2015)
Predložil: minister obrany 

Vláda po prerokovaní materiálu prijala uznesenie č. 209.
16.
Materiály pre informáciu:

 a)
Informácia o priebehu a výsledkoch rokovania Európskej rady, 19. - 20. marca 2015 v Bruseli (č. m.: 15218/2015)

Predložil: podpredseda vlády a minister zahraničných vecí a európskych záležitostí

Vláda vzala na vedomie predložený materiál.
 b)
Návrh záverečného účtu kapitoly Kancelárie Ústavného súdu Slovenskej republiky za rok 2014 (č. m.: 14866/2015)

Predložil: vedúci Kancelárie Ústavného súdu SR

Vláda vzala na vedomie predložený materiál.
 c)
Návrh záverečného účtu kapitoly 31 – Úrad geodézie, kartografie a katastra Slovenskej republiky za rok 2014 (č. m.: 15567/2015)

Predložila: predsedníčka Úradu geodézie, kartografie a katastra SR

Vláda vzala na vedomie predložený materiál.
 d)
Správa o plnení projektu Infovek za rok 2014 (č. m.: 15639/2015)


Predložil: minister školstva, vedy, výskumu a športu 

Vláda vzala na vedomie predložený materiál.
 e)
Správa o stave a vývoji finančného trhu za rok 2014 (č. m.: 15699/2015)


Predložil: guvernér Národnej banky Slovenska 

Vláda vzala na vedomie predložený materiál.
 f)
Návrh Záverečného účtu kapitoly 33 – Úrad pre verejné obstarávanie za rok 2014 (č. m.: 15732/2015)


Predložila: predsedníčka Úradu pre verejné obstarávanie
Vláda vzala na vedomie predložený materiál.
17.
Rôzne:

Vláda vzala na vedomie informáciu Štatistická ročenka regiónov Slovenska, ktorú formou publikácie predložila predsedníčka Štatistického úradu SR.


Robert Fico   v. r.


predseda vlády

4

